इलाहाबाद : डीएलएड यानि पूर्व बीटीसी 2018 के लिए इस बार अब तक तीन लाख से अधिक पंजीकरण हो गए हैं। अंतिम रूप से आवेदन करने वालों की संख्या भी ढाई लाख पहुंच रही है। अभी पंजीकरण को तीन दिन का समय बाकी है, जबकि दो जून तक शुल्क जमा होगा। 11 मई से पंजीकरण चल रहे हैं, तीन लाख आठ हजार 712 पंजीकरण हो चुके हैं। दो लाख 30 हजार 717 आवेदन हो चुके हैं। 31 मई तक पंजीकरण व दो जून तक अंतिम रूप से आवेदन होंगे। ज्ञात हो कि डीएलएड की दो लाख 11 हजार से अधिक सीटें हैं। काउंसिलिंग 14 से 29 जून तक होगी। नया सत्र दो जुलाई से शुरू करने की तैयारी है।